Fit-12 ta' Diċembru 2016, il-Kunsill immexxi mill-Presidenza Slovakka adotta konklużjonijiet dwar it-tisħiħ tal-pożizzjoni tal-bdiewa fil-katina tal-provvista tal-ikel u l-indirizzar ta' prattiki kummerċjali inġusti Il-Kunsill jirrikonoxxi l- importanza ta' katina tal-provvista alimentari li tiffunzjona tajjeb u jesprimi tħassib dwar il-vulnerabbiltà tal-bdiewa f'dan il-kuntest, minkejja l-ħafna sforzi biex tittejjeb is-sitwazzjoni tagħhom. Il-konklużjonijiet jissuġġerixxu soluzzjonijiet li l-Kummissjoni u l-istati membri jistgħu jimplimentaw biex jiggarantixxu, fost l-oħrajn, li r- riskji jinqasmu b'mod iktar ugwali tul il-katina tal-provvista, it- tisħiħ tal-kuntrattwalizzazzjoni , u t- trasparenza tas-suq titjib tal-ġestjoni tar-riskju Il-Kunsill issottolinja l-importanza ta' kondizzjonijiet ekwivalenti ta' kompetizzjoni għal dawk kollha involuti fil-katina tal-provvista li jistgħu jinkisbu permezz ta' qafas leġislattiv Ewropew komuni. Il-konklużjonijiet jappellaw ukoll lill-Kummissjoni biex tagħmel valutazzjoni tal-impatt bil-ħsieb li tipproponi qafas leġislattiv tal-UE jew miżuri oħra li mhumiex leġislattivi sabiex tindirizza prattiki kummerċjali inġusti li jirrispettaw il-prinċipju tas-sussidjarjetà u jissalvagwardaw sistemi nazzjonali li jiffunzjonaw tajjeb. Il-korrettezza hija r-regola l-ġdida tal-logħba. Il-ġlieda kontra prattiki kummerċjali inġusti daħlet f'era ġdida. Illum żidna l-ġlieda tagħna kontra l-prattiki kummerċjali inġusti. L-appoġġ unanimu mill-Kunsill ifisser li l-prattiki kummerċjali ser ikunu analizzati mill-qrib fil-livell Ewropew. Il-Presidenza Slovakka laħqet b'mod sħiħ l-għan tagħha li tiżgura ambjent kummerċjali trasparenti u ġust għall-bdiewa Ewropej, " qalet , ministru għall-agrikoltura u l-iżvilupp rurali tas-Slovakkja u President tal-Kunsill. Konklużjonijiet tal-Kunsill dwar it-tisħiħ tal-pożizzjoni tal-bdiewa fil-katina tal-provvista tal-ikel u l-indirizzar ta' prattiki kummerċjali inġusti Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa